**Ինկորպորացիան կատարվել է 17042023թ 12-Լ հրամանով**

***37- Լ***

### ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅԱՆ ԱՆՈՒՆԻՑ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ԳՈՐԾԵՐ ՔՆՆԵԼՈՒ ԵՎ ՎԱՐՉԱԿԱՆ ՏՈՒՅԺԵՐ ՆՇԱՆԱԿԵԼՈՒ ԻՐԱՎՈՒՆՔ ՈՒՆԵՑՈՂ ՊԱՇՏՈՆԱՏԱՐ ԱՆՁԱՆՑ ՇՐՋԱՆԱԿԸ ՍԱՀՄԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅԱՆ ՊԵՏԻ 2020 ԹՎԱԿԱՆԻ ՀՈԿՏԵՄԲԵՐԻ 10-Ի ԹԻՎ 40-Լ

### ՀՐԱՄԱՆՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ

### Վարչական իրավախախտումների վերաբերյալ Հայաստանի Հանրապետության օրենսգրքի 224-րդ հոդվածի 2-րդ մասի և «Նորմատիվ իրավական ակտերի մասին» օրենքի 36-րդ հոդվածի համաձայն.

### Հ Ր Ա Մ Ա Յ ՈՒ Մ ԵՄ`

### 1. Սահմանել, որ Հայաստանի Հանրապետության ոստիկանության (այսուհետ՝ ոստիկանություն) անունից վարչական իրավախախտումների վերաբերյալ գործեր քննելու և վարչական տույժեր նշանակելու իրավունք ունեն`

1) *ոստիկանության տարածքային մարմինների պետերը, նրանց տեղակալները, իսկ ոստիկանության պետի կամ տեղակալի լիազորագրի հիման վրա՝ նաև նրանց ենթակա ծառայողները՝* Վարչական իրավախախտումների վերաբերյալ Հայաստանի Հանրապետության օրենսգրքի (այսուհետ՝ Օրենսգիրք) 44.1, 44.2, 47.14, 53, 95, 110.1, 110.2, 125.1, 134, 135.1, 139, 153, 160, 169.23, 172.2, 173, 173.2, 175, 177, 178, 178.1, 179.1, 180 (բացառությամբ 5-րդ և 6-րդ մասերով նախատեսված իրավախախտումների), 181, 183, 184, 189.8, 190, 191, 192, 193, 199 և 200 հոդվածներով նախատեսված վարչական իրավախախտումների համար,

2) *ոստիկանության տարածքային մարմինների պետերը, իսկ Երևան քաղաքում՝ ոստիկանության Երևան քաղաքի վարչության պետը`* Օրենսգրքի 186 հոդվածով (եթե իրավախախտումը կատարվել է ոստիկանության ենթակայության` ձերբակալվածներին պահելու վայրերում) նախատեսված վարչական իրավախախտումների համար,

3) *ոստիկանության միջին, ավագ և գլխավոր խմբի պաշտոն զբաղեցնող ծառայողները՝* Օրենսգրքի 43.1 հոդվածի 7-րդ մասով, 1732 հոդվածով, 182.3 հոդվածով, 182.4 հոդվածի 1-ին, 2-րդ, 5-8-րդ, 9-րդ (բացառությամբ պաշտպանության բնագավառում պետական կառավարման լիազոր մարմնի և սահմանապահ զորքերի զինծառայողների (աշխատակիցների) կողմից մեկուսացման կանոնների խախտման վերաբերյալ իրավախախտումների) և 10-րդ մասերով, 182.5 հոդվածի 1-ին, 2-րդ, 4-10-րդ (բացառությամբ Օրենսգրքի 223.3 հոդվածի համաձայն Հեռուստատեսության և ռադիոյի հանձնաժողովի քննությանը ենթակա իրավախախտումների), 12-14-րդ մասերով նախատեսված վարչական իրավախախտումների համար,

4) Ճանապարհային ոստիկանության բաժնի (բաժանմունքի) պետը, բաժնի (բաժանմունքի) պետի տեղակալը, ճանապարհապարեկային ծառայության ստորաբաժանումների հրամանատարները և նրանց տեղակալները, ճանապարհային ոստիկանության վարչական մասի և տարածքային ստորաբաժանումների ծառայողները, ինչպես նաև ոստիկանության պարեկային ծառայության բաժնի, բաժանմունքի պետերը և նրանց տեղակալները, պարեկային ծառայության անմիջական ենթակայության ստորաբաժանման վարչական վարույթի իրականացման բաժանմունքի կամ խմբի (բացառությամբ քաղաքացիական աշխատանք կատարող անձանց) և շարային ստորաբաժանումների ծառայողները՝ Օրենսգրքի 43․1-ին հոդվածի 3-րդ, 4-րդ , 7-րդ, 10-12-րդ, 111-րդ, 123-րդ, 123․1-ին, 123․3-րդ, 123․4-րդ, 123․5-րդ (բացառությամբ 8-րդ, 9-րդ, 14-րդ և 15-րդ մասերով նախատեսված իրավախախտումների), 123․6-րդ, 123․7-րդ, 124-րդ, 124․1-ին, 124․4-րդ, 124․6-րդ, 125-րդ, 125․1-ին, 126-րդ, 128-րդ, 129․2-րդ, 129․3-րդ, 131-րդ, 132-րդ, 135․1-ին, 135․2-րդ, 140-րդ, 172․2-րդ, 173․2-րդ, 175-րդ հոդվածներով, 182․3-րդ հոդվածի 1-ին, 1․1-ին, 5-րդ, 7-րդ, 10-րդ մասերով, 182․4-րդ հոդվածի 1-ին, 2-րդ, 8-րդ, 9-րդ (բացառությամբ պաշտպանության բնագավառում պետական կառավարման լիազոր մարմնի և սահմանապահ զորքերի զինծառայողների (աշխատակիցների) կողմից մեկուսացման կանոնների խախտման վերաբերյալ իրավախախտումների) և 10-րդ մասերով, 182․5-րդ հոդվածի 1-ին, 4-րդ, 9-րդ, 10-րդ, 12-րդ, 13-րդ, 14-րդ մասերով նախատեսված վարչական իրավախախտումների համար:

2. Ուժը կորցրած ճանաչել Հայաստանի Հանրապետության ոստիկանության պետի 2020 թվականի հոկտեմբերի 10-ի «Հայաստանի Հանրապետության ոստիկանության անունից վարչական իրավախախտումների վերաբերյալ գործեր քննելու և վարչական տույժեր նշանակելու իրավունք ունեցող պաշտոնատար անձանց շրջանակը սահմանելու և Հայաստանի Հանրապետության ոստիկանության պետի 2020 թվականի սեպտեմբերի 14-ի թիվ 34-Լ հրամանն ուժը կորցրած ճանաչելու մասին» թիվ 40-Լ հրամանը:

***ԳՆԴԱՊԵՏ Վ.ՂԱԶԱՐՅԱՆ***

### « 02 *» \_\_\_\_07\_\_\_\_\_\_\_ 2021թ.*

### *ք.Երևան*